da en da nl ca da da de es da da da da da da da da da da en da da en nb en da da zh da da da nb da de nb da da da da da da da da da da da da nl da en da da es nl da
Godt nyt til ladetrængende elbilister på E45 | Clever
8.9.2022 06:00:00 CEST | Clever
I løbet af 2023 bliver det nemmere at få lynhurtig strøm på elbilen, hvis man kører på E45. Udover at etablere Danmarks største lynladestation ved Aabenraa har Clever snart en lynladestation ved Vejle på vej, og ambitionerne for lynhurtig strøm på strækningen stopper ikke her, lyder det fra Danmarks førende ladeoperatør.
Er du en af de mange elbilister, der er på farten på E45, så er der snart endnu en mulighed for at lade dit eget og bilens batteri op. I begyndelsen af 2023 forventer ladeoperatøren Clever således at indvie en lynladestation med seks ladepladser ved Vejle Syd.
Den offentlige lynladestation får adresse på Grønlandsvej 268, hvor Vejle Kommune har en pendlerparkeringsplads ved motorvejsafkørsel Vejle Syd, og de tre ladestandere med i alt seks lynladepunkter kan lade med en effekt på op til 300 kW. Det svarer til, at en elbil kan lade fra 0-80 pct. på under 30 minutter, afhængig af bilens evne til at lade:
”Vi ved, at mange elbilister længe har efterspurgt bedre lademuligheder langs E45, og derfor er vi glade for, at vi snart kan opgradere ladeinfrastrukturen på ruten med en lynladestation ved Vejle. Det er vores allerhøjeste prioritet at bringe opladning bredt ud til hele Danmark, og i takt med at der bliver kørt flere og flere elektriske kilometer på vejene, er der også brug for rigelig og relevant opladning på farten”, lyder det fra Clevers direktør, Casper Kirketerp-Møller. Han fortsætter:
”E45 er en af de mest trafikerede motorveje i landet, og derfor er der brug for rigelige lademuligheder til alle de elbilister, der lægger vejen forbi. Vi har i flere år arbejdet fokuseret på at finde og realisere projekter på strækningen, og vi har flere lokationer under planlægning. Desværre har arbejdet med bl.a. lokalplaner taget længere tid, end vi havde håbet på, og derfor har det ikke været muligt at realisere vores planer i det omfang, vi ønskede. Men vi er godt på vej, og det er vores forventning, at vi inden for de næste to år har givet E45 en solid opgradering med et betydeligt antal ladestandere i både syd- og nordgående retning.”
Lynladestation bliver til rekreativt område
Udover at forsyne elbiler med lynhurtig strøm, har stationen ved Vejle til formål at indbyde til en meningsfuld pause fra hverdagens ræs:
”Vi vil ikke kun gøre tingene smartere i hverdagen og sikre masser af ladepunkter til elbilisterne. Vi lægger også vægt på, at vores lynladestationer, hvor det er muligt, vil tilbyde rekreative områder, hvor elbilisterne kan få en mental pause, mens bilen lader op. Lynladestationen ved Vejle bliver opført i samme velkendte design som Clevers lynladestationer i fx Odense og Køge. Samtidig planter vi træer og buske, der passer til området, så de besøgende kan samle sanseindtryk eller benytte stationens siddeområde til at slappe af og selv lade op, så ladepausen bliver en kærkommen pause”, fortæller Casper Kirketerp-Møller.
Lynladestationen ved Vejle er en af flere lynladestationer på E45, som Clever planlægger at indvie i den kommende tid. Således arbejder ladeoperatøren på at kunne indvie lynladestationer i Nørresundby og Aabenraa i første halvår 2023, og flere lokationer er under forhandling.
Emilie LindersHead of Public RelationsClever
Tlf:+45 30 90 08 99press@clever.dk
Støberigade 14, 3. sal
+45 82 30 30 30http://www.clever.dk
Clever er Danmarks førende ladeoperatør. Virksomheden kom til verden i 2009 og har siden da arbejdet på at styrke den offentlige ladeinfrastruktur og lademulighederne hos privatpersoner og virksomheder i hele landet.
Clever tilbyder i dag opladning på Danmarks største ladenetværk, og inden udgangen af 2025 vil Clever have etableret over 20.000 offentlige ladepunkter i Danmark, herunder en række lynladestationer på tværs af landet ved relevante trafikale knudepunkter.
Clever er ejet af de andelsejede energi- og fibernetkoncerner Andel (94,9 procent) og NRGi (5,1 procent).
Følg pressemeddelelser fra Clever
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Clever
Salling Group og Clever indgår aftale om 1000 offentlige ladepunkter30.8.2022 08:33:59 CEST | Pressemeddelelse
Med ønsket om at give danskerne mulighed for at sætte fart på den grønne omstilling, har dagligvarekoncernen Salling Group udvidet sit samarbejde med ladeoperatøren Clever og etablerer nu yderligere 700 ladepunkter ved kæderne Bilka, Netto og føtex.
Danmarks største lynladestation skal ligge ved Aabenraa26.8.2022 06:00:00 CEST | Pressemeddelelse
Fremover bliver det endnu nemmere at være elbilist, hvis man befinder sig i det sønderjyske. Ladeoperatøren Clever giver nemlig den sønderjyske ladeinfrastruktur en markant opgradering med Danmarks største offentlige lynladestation, der kan lade elbiler med lynhurtig strøm fra 0-80 pct. på under 30 minutter.
Clever og NREP indgår aftale om 400 ladepunkter ved 17 bymidtecentre28.6.2022 06:00:00 CEST | Pressemeddelelse
Der er godt nyt til de elbilister, der fremover planlægger at lægge vejen forbi et af de bymidtecentre, som ejendomsselskabet NREP står bag. I løbet af 2023 opsætter Danmarks førende ladeoperatør, Clever, knap 400 ladepunkter fordelt på 17 lokationer i både Jylland og på Sjælland.
Snart kan du få lynhurtig strøm til din elbil i Maribo21.6.2022 13:47:05 CEST | Pressemeddelelse
Der er godt nyt til elbilisterne i Lolland Kommune og til dem, der lægger vejen forbi. Inden længe tager Danmarks førende ladeoperatør Clever nemlig det første spadestik til det, der i løbet af 2023 bliver til en lynladestation, der kan forsyne 18 elbiler på samme tid med lynhurtig strøm.
Clever mere end fordobler omsætningen og sætter farten op på udrulningen af ladeinfrastruktur14.6.2022 11:21:01 CEST | Pressemeddelelse
Danmarks førende ladeoperatør, Clever, mere end fordobler omsætningen for fjerde år i træk i det netop offentliggjorte årsregnskab, hvor omsætningen er gået fra 155 til 392 mio. kr. Den positive udvikling skyldes stor kundevækst, stærke partnerskaber og en målrettet og langsigtet strategi for udrulning af ny ladeinfrastruktur i hele landet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022